Gerîlayê HPGyî Serhat Goksuyo (Senar) ke gama ke sefanê gerîlayan de têkoşîn kerdêne birîndar bi û semedê tedawî bajarê Hamburgî yê Almanya de bi, tîya dinyaya xo bedilnaye.
Gokçeyo ke Geverê Colêmergî bi giranî birîndar bibi xeylêk wext Başûrê Kurdîstanî de mendbi û di serrî yo Hamburg de tedawî dîyêne. Bado ke rewşa Gokçeyî bîye girane ame berdene nêweşxane û tîya dinyaya xo bedilnaye.
Semedê Serhat Goksuyî Stade de merasîmê cenaza ame organîzekerdene. Xeylêk kesî tewrê merasîmî bîyî. Hemserekanê KON-MEDî Zubeyde Zumrut  û Engîn Sevenî ke mersîmî de qisey kerd, vat ê do şehîdan têkoşînê xo de bidê ciwîyayene. Reyna bi nameyê KOMAW û FED-DEMî zî qiseykerdişî ameyî kerdene û sozê wayîrvejîyayîşê têkoşînê şehîdan ame dayene. Badê merasîmî cenazaya Gokçeyî şawîyaye memleketê ci qezaya Gogsî ya Erziromî. Serhat Gokçe Gogsî de pê merasîmêk ame definkerdene.
